АМЕРИКАНСКИ УНИВЕРЗИТЕТ НА ЕВРОПА - ФОН СКОПЈЕ

Факултет за дизајн и мултимедија

# ИзвеШтај

## за работата на деканот на

### ФАКУЛТЕТОТ ЗА Дизајн и мултимедија

за 2023/24 година

#### Скопје, март 2025 година

**С О Д Р Ж И Н А**

|  |  |  |
| --- | --- | --- |
| **1.** | ВОВЕД |  |
|  |  |  |
| **2.** | **РАБОТАТА НА ОРГАНИТЕ И ТЕЛАТА НА ФАКУЛТЕТОТ И УПИСОТ НА СТУДЕНТИ** |  |
| 2.1 | Работата на ННУС |  |
| 2.2 | Работа на постојните комисии формирани од ННУС |  |
| 2.3 | Упис на студенти |  |
|  |  |  |
|  |  |  |
| **3.** | **НАСТАВНО НАУЧЕН И СОРАБОТНИЧКИ КАДАР** |  |
| 3.1 | Наставен и соработнички кадар |  |
| 3.2 | Покриеност на наставните предмети со наставници |  |
|  |  |  |
| **4.** | **НАСТАВНО-ОБРАЗОВНА ДЕЈНОСТ** |  |
| 4.1 | Реализација на наставата по студиски програми на прв и втор циклус на студии |  |
| 4.2 | Форми на наставно-образовниот процес и методи на проверка на знаењето |  |
|  |  |  |
|  |  |  |
|  |  |  |
| **5**. | **НАДВОРЕШНА СОРАБОТКА** |  |
| **6.** | **ИЗЛОЖБЕНИ АКТИВНОСТИ И НАУЧНО ИСТРАЖУВАЧКА И ИЗДАВАЧКА ДЕЈНОСТ** |  |
| 6.1 | Покриеност на студиските програми со учебници и учебни помагала |  |
| 6.2 | Учество на биенала, уметнички манифестации, натпревари, конференции, научни собири и семинари во учебната 2023/24 година |  |
| **7.** | **ЗАКЛУЧОК** |  |

**1. ВОВЕД**

Врз основа на член 114 алинеа (5) од Законот за високо образование (Службен весник на РМ, 82/2018), деканот на Факултетот за дизајн и мултимедија до ННУС и ректорот на АУЕ-ФОН, доставува Извештај за својата работа за претходната школска година, согласно регулативата. Овој извештај го опфаќа периодот од 1.10.2023 до 30.09.2024.

Во Извешајот за работа деканот дава оценка за работата и за нивото на реализација на сите релеватни активности на Факултетот, како и остварување на следните цели:

* Да претстави краток и содржински сеопфатен преглед на наставно-образовниот процес и уметничката работа на Факултетот, како и нивното меѓусебно влијание;
* Да ги детектира и анализра добрите и слабите страни на Факултетот, и
* Да се оцени успешноста на работата на деканот како орган на раководење на Факултетот.

Надлежностите на деканот во процесот на управување и функционирање на Факултетот за дизајн и мултимедија при АУЕ ФОН, се прецизирани со нормативните акти на факултетот, а согласно Законот за високото образование. Со тоа со обезбедува организација на работата која што овозможува повратна евалуативна спрега за степенот на реализација на поодделни задачи и одговорности. Во овој процес битна е улогата на деканот на Факултетот кој што ја насочува, координира и следи реализацијата при извршувањето на поставените цели и задачи на Факултетот, а за што е одговорен пред Наставно научниот и уметнички совет на Факултетот за дизајн и мултинедија при АУЕ-ФОН, како и Министерството за образование и наука на Република Северна Македонија.

Имено, Факултетот за дизајн и мултимедија прави силни и конкретни чекори во насока на подобра организација и поголема одговорност во реализацијата на наставно-образовниот процес.Конкретно, воспоставени се процедури и механизми кои што овозможуваат следење и контрола на реализацијата на поставените цели и задачи, преку:

-изработка на програма за работа на деканот и поднесување извештај за степенот на нејзината реализација;

-изработка на годишен извештај за работа на наставниците и соработниците за извршување на тековните обврски, како и континуирано следење на постигнатиот успех на студентите, со што е воспоставен соодветен систем на информирање и координирање на активностите.

**2. РАБОТАТА НА ОРГАНИТЕ И ТЕЛАТА НА ФАКУЛТЕТОТ И**

**УПИСОТ НА СТУДЕНТИ**

Факултетот за дизајн и мултимедија работи шеснаесет години, при што се стреми кон континуирано остварување на повисоки развојни цели, и тој процес е постојана грижа на сите негови наставници, соработници и студенти. Овој процес во себе инкорпорира континуирани промени во повеќе сегменти на организацијата и работењето на Факултетот, и тоа:

* Постојана грижа за постојните студиски и предметни програми;
* Реализирани се вложувања во однос на просторните услови за студирање на АУЕ-ФОН;
* Континуирано се следи организацијата на наставата и вежбите, и изведувањето на испитите преку доследно почитување на распоредите, ангажирањето на наставниците, организирање на работата во помали групи, комисии и сл.
* Иновирање на мрежната страница на АУЕ-ФОН согласно новиот Закон за високо образование, на кој што студентите можат да ги најдат сите, ним потребни информации за студиските и предметните програми, распореди на наставата и вежбите, информации за континуираната проверка на знаењата и информации за основната и пошироката литература и можностите за евалуација на теоријата низ пракса;
* Продолжено е со развојот на соработката меѓу АУЕ-ФОН и стопанството, институциите и НВО секторот, во повеќе сегменти преку проектот „ERASMUS“, редовните годишни изложби и други проекти, а врз основа на заедничката потреба и интерес за оваа соработка.

Преземените активности во тек на академската 2023/24 година, како и реформите кои што се спроведени во АУЕ-ФОН во изминатиот период, имаат позитивно влијание врз подобрувањето на квалитетот и физиономирањето на наставните планови и програми на додипломските, специјалистичките и последипломските студии на Факултетот за дизајн и мултимедија.

Во изминатата година се реализираа наставните програми за прва, втора, трета и четврта година на прв циклус, специјалистички, како и магистерски студии од втор циклус. Согласно акредитацијата од 2022 година, на Факултетот за дизајн и мултимедија, активни се следните студиските програми:

Графички дизајн за прв циклус (240 ЕКТС), втор циклус стручни (60 ЕКТС) и втор циклус академски студии (60 ЕКТС);

Мултимедија за прв циклус (240 ЕКТС), втор циклус стручни (60 ЕКТС) и втор циклус академски студии (60 ЕКТС);

Моден дизајн за прв циклус (240 ЕКТС), втор циклус стручни (60 ЕКТС) и втор циклус академски студии (60 ЕКТС) и Дизајн на архитектонски простор за втор циклус стручни (60 ЕКТС) и втор циклус академски студии (60 ЕКТС).

До денот на приложување на овој извештај нема информација за статусот на елаборатот за Дизајн на архитектонски простор за прв циклус студии (240 ЕКТС).

Новите студиски програми се во согласност со современите трендови во областите кои ги обработуваат, и добиените решенија се солидна и сигурна основа врз која што може да се потпре идниот развој на Факултетот.

**2.1. Работа на Наставно научниот и уметнички совет (ННУС)**

Во рамките нафакултетот, Наставно научниот и уметнички совет како орган на факултетот, согласно Законот за високо образование и Статутот на АУЕ-ФОН во учебната 2023/24.година, одржа 9 (девет) седници во редовна месечна динамика но и со побрза динамика согласно потребите за работењето на факултетот и потребите за одржување на наставниот процес и административните обврски согласно законите и актите според кои се раководи во својата работа.

Состав на ННУС на Факултетот за дизајн и мултимедија во 2023/24:

* 1. проф. м-р Милош Милосављевиќ
  2. проф. д-р Марија Ветероска
  3. проф. м-р Стефан Јакимовски
  4. проф. м-р Игор Шокаровски
  5. проф. м-р Антонио Аранѓеловиќ
  6. доц. м-р Марко Ружин
  7. доц. м-р Марк Јанура
  8. доц. м-р Емилија Славкова
  9. проф. д-р Мимоза Клековска
  10. проф. д-р Мумен Абуакруб
  11. доц. м-р Едона Арифи Садику
  12. доц. м-р Филис Ајруш

Работата на ННУС се одвиваше во врска со:

* Потребите за распределбата на наставните обврски и предмети на наставниците;
* Извршување на обврските за избор во звања на наставниците;
* Постапките на пријавување, одобрување, рецензирање и прифаќање на магистерските и специјалистичките трудови и дипломските работи на студентите од прв и втор циклус на студии;
* Утврдување на распоредите за настава, колоквиуми и испити;
* Донесување на акти и одлуки што се потребни согласно регулативата;
* Давање мислења и заземање на ставови во врска со актите и одлуките што согласно регулативата се носат на ниво на универзитет;
* Редовно информирање за работата и одлуките на ректорската управа и сенатот на универзитетот;
* Други прашања.

Седниците на ННУС редовно се одржуваа со присуство на повеќе од 2/3 од наставниците, а најчесто и во полн состав со физичко присуство или комбинирано на платформата Microsoft Teams.

* 1. **Работа на постојните комиси формирани од ННУС**

ННУС на ФДМ во текот на академската 2023/2024 година донесе одлука за формирање на факултетска комисиja одредби од Законот за упис, исто така одлука за комисија за спроведување на самоевалуација на ФДМ, го усвои извештајот на комисијата за самоевалуација, го утврди бројот на студенти за упис во академската 2023/2024 итн. ННУС тековно ги разгледува пријавите за дипломски и магистерски трудови, формира комисии за оцена и одбрана на истите.

* + 1. **Работата на Комисијата за евалуација на факултетот**

Во рамките на своите надлежности комисијата ја извршуваше својата работа навремено и квалитетно, согласно ЗВО и актите на АУЕ-ФОН. Евалуацијата се изврши во одредените со актите термини, а резултатите се достапни и јавно објавени (Претставено на табела 1).

Табела 1. Просечна оценка на студентите на ниво на факултет за реализација на предавањата и вежбите.

|  |  |  |
| --- | --- | --- |
| 1 | Наставникот/соработникот го пренесува наставниот материјал на јасен и разбирлив начин и квалитетно ја реализира наставата | 4.6 |
| 2 | Наставникот/соработникот редовно ги одржува часовите и рационално го искористува времето | 4.8 |
| 3 | Односот на наставникот/соработникот кон студентите е коректен | 4.9 |
| 4 | Постои интерактивност и можност за вклучување на студентите во наставата. | 4.7 |
| 5 | Наставникот/соработникот е достапен во определените термини за консултации. | 4.8 |
| 6 | Литературата/материјалот за учење и подготовка на колоквиумите/испитите навремено е достапна. | 4.9 |
| 7 | Поставените прашања на колоквиумите/испитите се соодветни со понудениот материјал за подготовка на колоквиумите/испитите. | 4.9 |
| 8 | Резултатите од колоквиумите/испитите навремено се објавуваат и се достапни за увид од страна на студентите. | 4.8 |

Од податоците за евалуацијата од студентите на Факултетот за дизајн и мултимедија при АУЕ-ФОН, може да се извлечат следните заклучоци:

* Најниска просечна оцена на Факултетот за дизајн и мултимедија е добиена на прашањето под број 1 “Наставникот/соработникот го пренесува наставниот материјал на јасен и разбирлив начин и квалитетно ја реализира наставата” и изнесува 4.6.
* Највисока просечна оцена на Факултетот за дизајн и мултимедија е добиена на прашањта под број 3, 6 i 7 “Односот на наставникот/соработникот кон студентите е коректен.”, “Литературата/материјалот за учење и подготовка на колоквиумите/испитите навремено е достапна“ и “Поставените прашања на колоквиуми/испитите се соодветни и понудениот материјал за подготовка на колоквиумите/испитите“, и изнесува 4.9.
  + 1. **Работа на Комисијата за признавање на испити**

Комисијата редовно ги извршуваше своите утврдени работни задачи и со тоа овозможи редовен проток и упис на студентите што како трансферни се запишуваа на студии на нашиот универзитет и факултет, завршувајќи ги навремено своите активности.

## 2.3. Упис на студенти во прв и втор циклус

Заклучно со 30.09.2024.година, вкупниот број на студенти на Факултетот за дизајн и мултимедија изнесува 234 активни студенти кои студираат на три насоки и тоа : графички дизајн, моден дезајн и мултимедија. (Претставено на табела 2).

Табела 2. Број на запишани студенти во учебната 2022/2023 година во однос на предходните години

|  |  |  |  |  |
| --- | --- | --- | --- | --- |
| Академска  година | I година | IV година | V година | Вкупно |
| 2021/2022 | 41 | 1 | 3 | 45 |
| 2022/2023 | 69 | 2 | 3 | 74 |
| 2023/2024 | 60 | 3 | 5 | 68 |
| 2024/2025  Заклучно со почеток на зимски семестар | 36 | 6 | 5 | 47 |
| Вкупно |  |  |  | 234 |

Имајќи во предвид, дека просечната школарина кај генерацијата запишана во академската 2024/25, изнесува 2000 евра (што претставува зголемување од 45,6% однос на генерацијата запишана во акаденската 2023/24, со што просечната школарина изнесува 1377 евра). Опаѓањето на бројот на новозапишаните студенти во однос 2023 година, изнесува 44,7%.

**3. НАСТАВНО-НАУЧЕН И СОРАБОТНИЧКИ КАДАР**

# 3.1. Наставен и соработнички кадар

Факултетот за дизајн и мултимедија во учебната 2023/2024 наставата на студиските програми на ФДМ се изведува со:

* 1. проф. м-р Милош Милосављевиќ
  2. проф. д-р Марија Ветероска
  3. проф. м-р Стефан Јакимовски
  4. проф. м-р Игор Шокаровски
  5. проф. м-р Антонио Аранѓеловиќ
  6. доц. м-р Марко Ружин
  7. доц. м-р Марк Јанура
  8. доц. м-р Емилија Славкова
  9. доц. м-р Едона Арифи
  10. проф. д-р Мимоза Клековска

Од другите единици на универзитетот, во изведувањето на студиските програми на ФДМ, беа ангажирани:

1. проф. д-р Тања Китановска Стојковска
2. проф. д-р Сејдефа Џафче
3. проф. д-р Александра Србиновска Дончевски
4. виш лектор м-р Зоран Механџиски
5. виш лектор м-р Ана Арсовска
6. проф. д-р Зунун Зунуни

како и 2 визитинг наставници: 1 (еден) доцент и 1 (еден) научен соработник, и тоа:

1. доц. м-р Александра Јовановска Хнида
2. научен соработник д-р Иван Заров

Табела 3.( Наставници и соработници со полно работно време според возраст во 2023/24 на Факултетот за дизајн и мултимедија )

|  |  |  |  |  |
| --- | --- | --- | --- | --- |
| Возраст | Професори | Вонредни професори | Доценти | Соработници |
| 25-35 |  |  | 2 |  |
| 36-45 | 2 | 2 | 4 | 1 |
| 46-55 | 3 | 1 |  | 1 |
| 56-65 |  |  |  |  |
| 66-75 |  |  |  |  |

Табела 3А .( Визитинг наставници и соработници според возраст во 2022/23 на Факултетот за дизајн и мултимедија

|  |  |  |  |  |
| --- | --- | --- | --- | --- |
| Возраст | Професори | Вонредни професори | Доценти | Соработници |
| 25-35 |  |  | 1 |  |
| 36-45 |  |  |  |  |
| 46-55 |  | 1 |  |  |
| 56-65 |  |  |  |  |
| 66-75 |  |  |  |  |

Во периодот опфатен со овој извештај, оптеретеноста по редовно вработен наставник со полн фонд на часови е во сооднос од околу 25 студенти на еден наставник.

Во поглед на ефикасноста на организацијата и внатрешната комуникација во рамки на Факултетот , можеме да истакнеме дека во координација на деканот, се функционираше во насока на почитување на легислативата за високо образование на Република Северна Македонија.

Во поглед на планираните и реализираните активности, може да се утврди дека целокупната наставна активност е реализирана според планот, со дополнителни практични дизајнерски активности кои произлегле од проекти со надворешни соработници од социјалниот и бизнис сектор.

Факултетот располага со 5 простории во кои се реализира наставата. Просторно атеље за цртање и сликање, опремено модно атеље, наменски компјутерски лабаратории каде се изведува настава за графички дизајн и мултимедија, како и простории за изведување на теоретска настава.

Како дел од наставниот процес, се применува и платформата за далечинско учење Microsoft Teams, со која се бележат позитивните резултати, во одредени сегменти при реализација на активностите.

Постојната структура на наставничкиот кадар овозможува квалитетна реализација на наставата на Факултетот за дизајн и мултимедија. Кадарот негува перманента грижа на усовршување на вештините и реализација на проекти од областите во кои се стручни.

**3.2. Покриеност на наставните предмети со наставници**

Анализата во однос на покриеноста на наставните дисциплини со наставен кадар покажува дека на Факултетот за дизајн и мултимедија има ангажирано вкупно 18 наставници од Факултетот за дизајн и мултимедија од кои 16 наставници се во постојан работен однос на Универзитет, 12 наставници се на Факултетот за дизајн и мултимедија 4 наставници се од другите факултети на АУЕ ФОН и 2 визитинг наставници.

Што се однесува до ангажираноста на наставниците во наставно-образовниот процес, тие се рамномерно распределени според областите на стручност. Поради специфичноста на дизајнерското образование и континуитетот во следењето на индивидуалниот развој на студентите, во висок процент од наставата, наставниците ги спроведуваат и вежбите по предметите кои им се доделени.

**4. НАСТАВНО-ОБРАЗОВНА ДЕЈНОСТ**

**4.1. Реализација на наставата по студиски програми на додипломски и**

**посдипломски студии**

Факултетот за дизајн и мултимедија според добиените акредитации организира настава за прв и втор циклус студии на студиските програми

Факултетот за дизајн и мултимедија, во периодот опфатен со овој извештај, на прв циклус студии организираше редовна настава, која се реализираше со физичко присуство и во некој сегменти на мрежна конекција (online) на платформата Microsoft Teams, додека дел од наставата на вториот циклус студии поради вонредниот статус на студентите, се одвиваше менторски, комбинирано, односно со физичко присуство и низ мрежна конекција (online) на платформата Microsoft Teams.

Целта на Факултетот за дизајн и мултимедија е да подготвува едуцирани дизајнери кои се профилираат во следниве области: графички дизајн, мултимедија и моден дизајн. Студиските програми на Факултетот за дизајн и мултимедија овозможуваат изведување на современа и квалитетна настава како примарна цел за подготовката на студентите за успешна кариера, практична самостојна работа и доживотно учење во комплетна образовна, уметничка и научно-истражувачка средина.

Во реализацијата на студиската програма – може слободно да се спомене дека планираните обврски на наставниот кадар се исполнети во целост. Курсевите завршија во предвидените термини, а во периодот кој што го опфаќа овој извештај, периодите на академска година траеа во предвиденото време.

Системот за оценување е според ЕКТС – испитот се полага преку два колоквиуми, а се оценуваат и присутноста, активноста и изработените задачи. Колоквиумите беа спроведени во предвидените колоквиумски недели, а испитите во предвидените редовни и вонредни испитни сесии. Колоквиумите и испитите, зависно од природата на наставниот предмет, се спроведуваат апликативно и/или теоретски – писмено, а се реализираат со физичко присуство и во определи услови, низ мрежна конекција (online) на платформата Microsoft Teams.

**4.2 Форми на наставно-образовниот процес и методи на проверка на знаењето**

Во реализацијата на наставно-образовниот процес на Факултетот за дизајн и мултимедија доминира практичната и менторска настава, а на некои предмети се изведува и настава „екс катедра“, при што истата потоа апликативно се применува на вежбите, а се реализира комбинирано, односно со физичко присуство и низ мрежна конекција (online) на платформата Microsoft Teams. На сите предмети (со исклучок на предметите од областа на историја на уметност и универзитетските предмети), здобиените знаења се применуваат во апликативни решенија од помал или поголем размер. При реализацијата на наставно-образовниот процес, Факултетот употребува компјутерска технологија и соодветни наставни и дидактички помагала, а истиот се реализира комбинирано, односно со физичко присуство и низ мрежна конекција (online) на платформата Microsoft Teams.

Методите за проверка на знаењата главно се преку апликативни проекти, преку кои се проверува знаењето на дизајн процесот, но и теоретски/писмено на одредени курсеви. Во овој контекст може да се каже дека студентите најголем дел од испитите ги полагаат преку колоквиуми во процесот на континуирана проверка на знаењата.

Врз основа на тоа може да се констатира дека начинот на спроведување на наставата и вежбите и индивидуалниот пристап кон студентите резултира со особено поволни резултати.

**5.НАДВОРЕШНА СОРАБОТКА И ПРЕТСТАВУВАЊЕ НА ДЕЛАТА НА СТУДЕНТИТЕ**

На Факултет за дизајн и мултимедија при АУЕ ФОН, во академската 2023/2024 година, бележи се повеќе соработки со надворешни субјекти, реализација на општествено одговорни проекти, учества/претставувања на студентите на меѓународни и државни конкурси, како и организирано јавно претставување на резултатите од образовниот процес со изложување на студентските дела.

* На 28.11.2023 година, Надиа Розева - една од најреномираните авторки од областа на уметничкиот медал, одржа гостинско предавање на студентите од Факултетот за дизајн и мултимедија. Во текот на интерактивното предавање кое предизвика голем интерес кај нашите студентите, гостинката им ја пренесе дистинкцијата помеѓу традиционалниот и модерниот медал. Студентите имаа можност да ја согледаат улогата на инспирацијата како клучен момент и големата поврзаност помеѓу дизајнот и израбоката на уметничкиот медал;
* Во декември 2023 се реализираше Студентската екскурзија, во организација на Факилтетот за дизајн и мултимедија, при АУЕ ФОН. Дестинациите кои беа посетени се : Милано, Римини и Фиренца се, каде (помеѓу другото), се реализираа посети на : PRADA Фондацијата, Катедралата и Музејот Дуомо, Галерија Ди Милано, Филмскиот Музеј на Фелини, Фабриката BALDININI и Музејот Уфичи;
* На 14.12.2023 студентите од четврта година на Факултетот за дизајн и мултимедија при АУЕ, реализираа студиска посета сцената и атељеата на Националната опера и балет. Посетата беше изведена во рамки на предметот „Дизајн на сцена“, под менторство на проф. д-р Марија Ветероска;
* Под менторство на проф. м-р. Антонио Арангеловиќ, студентите на [Факултет за дизајн и мултимедија - AUE - FON](https://www.facebook.com/profile.php?id=100038756595262&__cft__%5b0%5d=AZWSALVEbk_VBW-41yakfrmZOIozvKXd5wkd3t2tG6RDtlls6Gam-aHBkTdLh7JooZghsIdyUbCDSiYOnNyorjHxtjiskK4uQLj8IevExiCMm3rTfDuhZUpF7mXjcv15upCOZTmiBhunmI3nTlwxG5juq8MY80G-HqPXq1KZVDQyLXMpHddyzhnA0KDYNfddHbtUBx50EaFrKOoc-tEq8EcKLnrwcP6dLE7GVR4Gtz-1VQ&__tn__=-%5dK-y-R), Теодор Петровски и Елена Ордевска, дизајнираа виртуелните линкови за потребите на Проектот за младински аспирации за кариера и вештини кој е спроведен со повеќе од 2.000 млади низ државата. Истражувањето беше спроведено во рамки на Активноста на [USAID North Macedonia](https://www.facebook.com/USAIDNorthMacedonia?__cft__%5b0%5d=AZWSALVEbk_VBW-41yakfrmZOIozvKXd5wkd3t2tG6RDtlls6Gam-aHBkTdLh7JooZghsIdyUbCDSiYOnNyorjHxtjiskK4uQLj8IevExiCMm3rTfDuhZUpF7mXjcv15upCOZTmiBhunmI3nTlwxG5juq8MY80G-HqPXq1KZVDQyLXMpHddyzhnA0KDYNfddHbtUBx50EaFrKOoc-tEq8EcKLnrwcP6dLE7GVR4Gtz-1VQ&__tn__=-%5dK-y-R) за млади кои активно создаваат можности, имплементирана од организацијата [IESC](https://www.facebook.com/IESC1964?__cft__%5b0%5d=AZWSALVEbk_VBW-41yakfrmZOIozvKXd5wkd3t2tG6RDtlls6Gam-aHBkTdLh7JooZghsIdyUbCDSiYOnNyorjHxtjiskK4uQLj8IevExiCMm3rTfDuhZUpF7mXjcv15upCOZTmiBhunmI3nTlwxG5juq8MY80G-HqPXq1KZVDQyLXMpHddyzhnA0KDYNfddHbtUBx50EaFrKOoc-tEq8EcKLnrwcP6dLE7GVR4Gtz-1VQ&__tn__=-%5dK-y-R) во партнерство со [Младински образовен форум - МОФ / Youth Educational Forum -YEF](https://www.facebook.com/MOFedu?__cft__%5b0%5d=AZWSALVEbk_VBW-41yakfrmZOIozvKXd5wkd3t2tG6RDtlls6Gam-aHBkTdLh7JooZghsIdyUbCDSiYOnNyorjHxtjiskK4uQLj8IevExiCMm3rTfDuhZUpF7mXjcv15upCOZTmiBhunmI3nTlwxG5juq8MY80G-HqPXq1KZVDQyLXMpHddyzhnA0KDYNfddHbtUBx50EaFrKOoc-tEq8EcKLnrwcP6dLE7GVR4Gtz-1VQ&__tn__=-%5dK-y-R) и [CEED Hub Skopje](https://www.facebook.com/ceedhubsk?__cft__%5b0%5d=AZWSALVEbk_VBW-41yakfrmZOIozvKXd5wkd3t2tG6RDtlls6Gam-aHBkTdLh7JooZghsIdyUbCDSiYOnNyorjHxtjiskK4uQLj8IevExiCMm3rTfDuhZUpF7mXjcv15upCOZTmiBhunmI3nTlwxG5juq8MY80G-HqPXq1KZVDQyLXMpHddyzhnA0KDYNfddHbtUBx50EaFrKOoc-tEq8EcKLnrwcP6dLE7GVR4Gtz-1VQ&__tn__=-%5dK-y-R);
* Студентите на Факултетот за дизајн и мултимедија, под менторство проф. м-р. Стефан Јакимовски, реализираа практична настава на археолошкиот локалитет Куклица, во Кратовско, каде што имаа можност за дизајн истражување од областа на формите и пораките што ги пренесуваат камените кукли во Геолошкиот резерват „Весела свадба“, кое е ремек-дело на природата. Кустосот на Музејот од градот Кратово ја доближи до студентите етнографската поставка за традицијата на македонското рачно творештво од овој крај. На крајот од оваа практична настава, студентите ја реализираа и посетата на Саат кулата и мостовите на градот, кои се меѓу најстарите на Балканот;
* Одбележувајќи го светскиот ден на уметноста,15 април, Факултетот за дизајн и мултимедија при АУЕ - ФОН, ја промовираше виртуелната онлајн изложба и проекција на завршните дела на студентите од академската 2022/23 година, од областите: графички дизајн, мултимедија и моден дизајн. Онлајн издание на Студентската изложба, дава можност за виртуелна достапност на делата од следните генерации на дизајнери, кои ги развиваат своите креативни потенцијали под менторство на искусни професори во инспиративна студентска заедница, кои во текот на студиите, ги истражуваат различните аспекти на уметноста и дизајнот и ги применуваат своите знаења во реални проекти. [https://www.auefondesign.com/](https://l.facebook.com/l.php?u=https%3A%2F%2Fwww.auefondesign.com%2F%3Ffbclid%3DIwZXh0bgNhZW0CMTAAAR2kdOuE-nT-oOBruGXSFtaFnEJ1YoPtrTsbW0I8Fx1YCMhpC735zpJnlKE_aem_NH2U1c0O2166CWL_406Haw&h=AT3sHC58Oyu0Jp_qA-dbZi-Xjm8DNGSfjUJ0J8CsWbfXgnBKt0gelYv2L2j0GtxJUgducOiPPG883mVbc7uqZN8wZ8Nmh_d503zIWhgz3TP3Ho1fx8HWHB_-OFCn0eGfzZGFoWIKSsNsyw&__tn__=-UK-R&c%5b0%5d=AT22kkCmv8qLi3VsPwiy5cVEH8GKBAxgwk6FEGBOFzd0aP31Fnxyk3SDI1dTjpBch_s_4Vdr9MbY-cnGar5h5tjCvXxqbyVPHr-d9RmpvWVD272EZ40v6gyhzkAkmuE7hOTfvBD2AGMSqkwwxK-na9r6rXQzzKpy9hqodmXIdNjhprYj4mwdHBd4yJJy_TkXxeR3N3ITG4GuoPo2utcneydvLJk)
* На 23.04.2024 година, на Факултетот за дизајн и мултимедија, клиничко предавање одржаа истакнатите филмски продуценти Огнен Антов и Стојан Вујичиќ. На предавањето студентите имаа можност да ги се запознаат со искуствата и процедури за аплицирање за финансиски средства за аудиовизуелни проекти од престижни светски фондови. Координатор и воведничар на предавањето беше проф. м-р.Игор Шокаровски;
* На 25.04.2024 на предметот Стрип дизајн, клиничка настава беше одржана во 306 од страна на Давор Драмиќанин и Здравко Гиров, основачи на МакСтрип мк, како и автори на стрип магазинот Синдром и стрип автори со повеќе изданија, на покана и организација на проф. Антонио Аранѓеловиќ. Темата беше околу нивните искуства во полето на стрипот, илустрацијата, дизајнот и споделување на нивните професионални проекти на кои работеле, како и покана до студентите на конкурс на СтрипТрип Фестивал, на кој неколку наши студенти добија награди. На предавањето беа присутни повеќе од четириесет студенти, иако часот беше во програма за четврта година, беа присутни студенти од сите години;
* Во период 27.04./31.05.2024 година, професорите од [Факултет за дизајн и мултимедија - AUE - FON](https://www.facebook.com/profile.php?id=100038756595262&__cft__%5b0%5d=AZXMdnYBhrAvNOfATfsK9LvP_D8f-fmDpRgRk0ffW8lsq2DelyiKQb-B3gsb55MzHRidneNtrfYWX8WGMjo0OYNE4XkYJk71IzWesoGMHmuejIfIxLXohxFjM-Mqs4x6HZIDYhPI1i2kwCO0Tjpd6GMtBXspJgNC5NoGHQOwW5WH-0m5gvfA9SAyCwa0vEgufsE&__tn__=-%5dK-R) , ги реализираа сите три фази од кампањата "Most Capable", каде преку директна комуникација и менторства, се работеше со новопријавените кандидати на тема, изработка на апликативните дизајнерски решениа на одредени теми. Проектот се реализираше со цел, доделување на стипендии и финансиски олеснувања за квалитетни кандидати, кои аплицираа упис во академската 2024/25 година. Воведните предавања ги одржаа проф. д-р Марија Ветероска и проф, м-р Милош Милосављевиќ. Меторствата, во период од еден месец ги водеа: за групата за Мултимедијален дизајн - проф. м-р. Игор Шокаровски, за групата за Графички дизајн – доц. м-р Марк Јанура, и за групата за Моден дизајн – доц. м-р Емилија Славкова;
* На 29.04.2024 година, во Галерија Чифте Амам, при НГМ, студентите од [Факултет за дизајн и мултимедија - AUE - FON](https://www.facebook.com/profile.php?id=100038756595262&__cft__%5b0%5d=AZWr9cldkT0rkvQPD9_U0WWhHb1h46fOv9DHW1Pcnnjr2iT8xWh3Qap6e-pEkHOxpc6jGwssp0MYB8WUTHTLdUVNtjF3yjV5aUpcv_cGm7NKI-1MANsma_9Z9j3oZfoFHnmjanf_9nVzYetRWemXFWMm4waJgsCgg5YwHKM3gfG_8At51ftdJNLN1b_XvgXPTV0&__tn__=-%5dK-R) учествуваа на Работилница, организирана од еминентната медалистка Надја Розева. Оваа соработка ги остави студентите инспирирани да истражуваат нови патишта на креативност и учење. По клиничките часови на нашиот факултет, Едукативната работилница им овозможи на студентите да се здобиат со практични вештини, како и да продрат подлабоко во уметноста на правењето медали;
* На 10.05.2024 година, студентите од четврта година, од областа графички дизајн, ја посетија печатницата „Бранко Гапо“, и се запознаа со процесот на офсетно печатење, врзување и финализирање на различни типови печатени материјали. Посетата беше реализирана во рамките на предметот „Дизајн на печатени медиуми“, под менторство на проф. д-р Марија Ветероска;
* Свечена церемонија на доделување на дипломи за дипломци, специјализанти и магистранти, се реализираше на 06.06.2024 година, во кампусот на АУЕ ФОН. Покрај тоа што беа испромовирани над 45 свршени : дипломци, специјализанти и магистранти, од Факултет за дизајн и мултимедија, при АУЕ ФОН, на истата беа доделени и признанија за првенците на генерација;
* Во Галеријата на ДЛУМ, во Домот на АРМ на ден 12.06.2024 година беше отворена Годишната завршна изложба и проекција, на студентите од прв и втор циклус на студии од Факултетот за дизајн и мултимедија при Американскиот универзитет на Европа – ФОН. На излoжбата која што привлече голем број на љубители на уметност, со свои дела се претставија студентите од трите области на факултетот: графички дизајн, мултимедија и моден дизајн.

Поставката се состоеше од цртежи и слики, плакати, типографски решенија, илустрации, па сè до фотографии, анимации и апликативни решенија од областа на модниот дизајн. За прв пат оваа година, беше закупена и Кино салата за презентации на анимации, видеа и останатите решениа од областа на Мултимедија. По прв пат, на овогодинешната изложба, својот штанд имаа и колегите од Факултетот за Архитектура, при АУЕ ФОН;

* На 14.06.2024 година, во органинизација на Младински Културен Центар, беше отворена втора изложба „Професори и студенти“, каде со своите дела се преставиа дел од професорите и студентите од сите Факултети за визуелни уметности во државата. Факултетот за дизајн и мултимедија беше застапен со професорите : Марија Ветероска, Стефан Јакимовски, Емилија Славкова и Милош Милосављевиќ, како и со петнасетина студенти, чии трудови се менторирани од страна на наведените професори. Излобата е реализирана во Галеријата “МКЦ“;
* По повод “Меѓународниот ден на младите“, професорите и студентите од Факултет за дизајн и мултимедија , со проектот “СО СЛИКА ДО ДЕТСКА НАСМЕВКА“ во партнерство со USAID North Macedonia - IESC и Младински образовен форум учествуваа во Акцијата за општествена одговорност “ACTION HERO“, каде преку волонтерство, се реновираше Младинскиот центар „СУМНАЛ“ во Скопје. Волонтерите од сите етнички заедници, под менторство на професорите и студентите од Факултет за дизајн и мултимедија - AUE - FON, создадоа нов визуелен идентитет на младински центар „Сумнал“, сликајќи креативни мурали и интерактивни игри во дворот. Исто така, тие го уредија просторот за учење со новообоена табла, македонската азбука на ѕидот и пријатно катче за читање со нови книги. Овој младински центар опслужува околу 150 млади Роми, обезбедувајќи им образовна поддршка, помош во формалното образование и можности за креативно изразување. Проектот „СО СЛИКА ДО ДЕТСКА НАСМЕВКА“, се реализира на Факултет за дизајн и мултимедија од 2015.година, каде преку волонтирање и тимска работа за реален клиент, студентите во реален простор ги применуват стекнатите знаења, Овогодинешниот проект се реализираше на 11. и 12. август 2024 година, го реализираа студентите : Теодор Петровски, Магдалена Добревска, Стефан Христовски, Стефан Лесански, Леонора Голова и Теа Николовска, под менторство на професорите Милош Милосављевиќ и Марија Ветероска;
* На 18.09.2024 година, од страна на Канцеларијата за млади [Youth Actively Create Opportunities](https://www.facebook.com/youthactivelycreateopps?__cft__%5b0%5d=AZVBo1IXF8sNWEDpQIrawyyPRrrUBtcCV9POnDDbvOs5vcTHkMggi4X--X7sE_1JioAVLwywF3pHyiHbIILddyIfSknBwP5o8tgcbHfuVAe60zyWUg0PFvE1U3jUwM4RYz1VDeXB6xaZ8GSO5pfmwWei7GClWH8ovoXwFkrMGIzZCwxhZgSKRKWHQ401rwUOAfpVHSf8M5qTMTCK3-tte4IPzpefnhxn-TOOyoU3jgJ7sQ&__tn__=-%5dK-R) при [USAID North Macedonia](https://www.facebook.com/USAIDNorthMacedonia?__cft__%5b0%5d=AZVBo1IXF8sNWEDpQIrawyyPRrrUBtcCV9POnDDbvOs5vcTHkMggi4X--X7sE_1JioAVLwywF3pHyiHbIILddyIfSknBwP5o8tgcbHfuVAe60zyWUg0PFvE1U3jUwM4RYz1VDeXB6xaZ8GSO5pfmwWei7GClWH8ovoXwFkrMGIzZCwxhZgSKRKWHQ401rwUOAfpVHSf8M5qTMTCK3-tte4IPzpefnhxn-TOOyoU3jgJ7sQ&__tn__=-%5dK-R), беше организирана Церемонија на која им беа доделени Сертификати на студентите : Ана Марија Мишачковска, Матеа Грнчароска, Андријана Антова, Теодор Петровски, Иван Неделкоски, Стефан Христов, Стефан Лесански, Теа Стоименова, Леонора Голова и Магдалена Добревска, како и на професорите : Милош Милосављевиќ, Антонио Арагеловиќ и Марија Ветероска. Церемонија е плод на успешната соработка на вкупно три проекти, реализирани од Канцеларијата за млади [Youth Actively Create Opportunities](https://www.facebook.com/youthactivelycreateopps?__cft__%5b0%5d=AZVBo1IXF8sNWEDpQIrawyyPRrrUBtcCV9POnDDbvOs5vcTHkMggi4X--X7sE_1JioAVLwywF3pHyiHbIILddyIfSknBwP5o8tgcbHfuVAe60zyWUg0PFvE1U3jUwM4RYz1VDeXB6xaZ8GSO5pfmwWei7GClWH8ovoXwFkrMGIzZCwxhZgSKRKWHQ401rwUOAfpVHSf8M5qTMTCK3-tte4IPzpefnhxn-TOOyoU3jgJ7sQ&__tn__=-%5dK-R) при [USAID North Macedonia](https://www.facebook.com/USAIDNorthMacedonia?__cft__%5b0%5d=AZVBo1IXF8sNWEDpQIrawyyPRrrUBtcCV9POnDDbvOs5vcTHkMggi4X--X7sE_1JioAVLwywF3pHyiHbIILddyIfSknBwP5o8tgcbHfuVAe60zyWUg0PFvE1U3jUwM4RYz1VDeXB6xaZ8GSO5pfmwWei7GClWH8ovoXwFkrMGIzZCwxhZgSKRKWHQ401rwUOAfpVHSf8M5qTMTCK3-tte4IPzpefnhxn-TOOyoU3jgJ7sQ&__tn__=-%5dK-R) и [Факултет за дизајн и мултимедија - AUE - FON](https://www.facebook.com/profile.php?id=100038756595262&__cft__%5b0%5d=AZVBo1IXF8sNWEDpQIrawyyPRrrUBtcCV9POnDDbvOs5vcTHkMggi4X--X7sE_1JioAVLwywF3pHyiHbIILddyIfSknBwP5o8tgcbHfuVAe60zyWUg0PFvE1U3jUwM4RYz1VDeXB6xaZ8GSO5pfmwWei7GClWH8ovoXwFkrMGIzZCwxhZgSKRKWHQ401rwUOAfpVHSf8M5qTMTCK3-tte4IPzpefnhxn-TOOyoU3jgJ7sQ&__tn__=-%5dK-R).

**6. УМЕТНИЧКА И АПЛИКАТИВНА ДЕЈНОСТ**

Кадарот на Факултетот за дизајн и мултимедија, активно учествува во дизајнерски проекти, учество на групни државни и меѓународни настани, изложби, фестивали и дизајнерски проекти, самостојни изложби, учество и менторирање на дизајн работилници итн.

Во поглед на кадровската политика, кадарот покажува интерес за сопствено доусовршување. Секако и тука постои поддршка и меѓусебно колегијално помагање.

Исто така, секој предметен наставник врши соодветни промени и усовршувања на предментната програма, согласно со достигнувањата во развојот на стручно уметничката и научната мисла и ги инкорпорира новите сознанија и научни дострели во содржината на предметните предавања и наставниот процес во целост.

По однос на гостување на странски предавачи, во разгледуваниот период нема оранизирано предавање од странски предавачи во областа на предметите што се застапени на Факултетот. Дел од студентите и кадарот како гости учествувале на предавања, презентации и настани организирани од други единици или организации.

Факултетот настојува студиските програми да бидат покриени со квалитетни и учебници и учебни помагала.

**7. ЗАКЛУЧОК**

Изработката на Годишен извештај на деканот на факултетот како законска обврска за сите високообразовни институции во Република Северна Македонија, претставуваше добра можност за извршување на сеопфатна анализа на состојбите и процесите на Факултетот за дизајн и мултимедија. Внатрешната комуникација на деканот со најголемиот дел на членовите на ННУС, као и со соработничкиот кадар, е на одлично ниво. Истото може да се констатира и за внатрешната организацијата на работата на факултетот. Со реализацијата на студиската програми сите планираните обврски на наставниот и соработнички кадар се исполнети во целост, така што наставно-образовниот процес, се реализира според годишниот план за работа.

Посветеноста на наставниот и соработнички кадар на ФДМ, во рамките на наставниот процес, но и нивните дополнителните воннаставни активности, како и фокусирањето на индивидуалните интереси, потреби, професионален раст и развој на студентите, придонесува кон етаблирање на Факултетот за дизајн и мултимедија во високообразовната сфера во државата но и препознатливост надвор од границите на Република Северна Македонија.

Скопје, март, 2025 година Декан на Факултетот за дизајн и мултимедија

проф. м-р Милош Милосављевиќ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_